ตลาดหุ้นเอเชียเขียวยกแผง ขานรับตัวเลขเศรษฐกิจสหรัฐฯ-จีนโตแกร่ง
ตลาดหุ้นเอเชียเขียวยกแผง ขานรับตัวเลขเศรษฐกิจสหรัฐฯ-จีนโตแกร่ง
2 เม.ย. 2562

ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นเมื่อคืน เนื่องจากข้อมูลภาคการผลิตที่แข็งแกร่งของสหรัฐและจีนช่วยให้นักลงทุนคลายความวิตกกังวลเกี่ยวกับแนวโน้มเศรษฐกิจโลก
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,744.64 จุด เพิ่มขึ้น 235.61 จุด, +1.10%
ดัชนี SSE Composite ตลาดหุ้นจีนเปิดวันนี้ที่ 3,183.27 จุด เพิ่มขึ้น 12.91 จุด, +0.41%
ดัชนี HSI ตลาดหุ้นฮ่องกงเปิดวันนี้ที่ 29,736.99 จุด เพิ่มขึ้น 174.97 จุด, +0.59%
ดัชนี TAIEX ตลาดหุ้นไต้หวันเปิดวันนี้ที่ 10,695.47 จุด เพิ่มขึ้น 52.84 จุด, +0.50%
ดัชนี KOSPI ตลาดหุ้นเกาหลีใต้เปิดวันนี้ที่ 2,177.20 จุด เพิ่มขึ้น 8.92 จุด, +0.41%
ดัชนี FTSE STI ตลาดหุ้นสิงคโปร์เปิดวันนี้ที่ 3,269.55 จุด เพิ่มขึ้น 19.04 จุด, +0.59%
ดัชนี FBMKLCI ตลาดหุ้นมาเลเซียเปิดวันนี้ที่ 1,633.83 จุด เพิ่มขึ้น 5.17 จุด, +0.32%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,854.35 จุด เพิ่มขึ้น 14.04 จุด, +0.18%
ทั้งนี้ ตลาดได้รับแรงหนุนหลังจากมีการเปิดเผยข้อมูลภาคการผลิตที่แข็งแกร่งของสหรัฐและจีน โดยดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน อยู่ที่ระดับ 50.8 ในเดือนมี.ค. เพิ่มขึ้นจากระดับ 49.9 ในเดือนก.พ. ซึ่งเป็นการดีดตัวขึ้นหลังจากที่หดตัวติดต่อกันเป็นเวลา 3 เดือน
ขณะที่ผลสำรวจของสถาบันจัดการด้านอุปทานของสหรัฐ (ISM) ระบุว่า ดัชนีภาคการผลิตของสหรัฐดีดตัวสู่ระดับ 55.3 ในเดือนมี.ค. สูงกว่าที่นักวิเคราะห์คาดการณ์ที่ระดับ 54.5 หลังจากแตะระดับ 54.2 ในเดือนก.พ.
นอกจากนี้ นักลงทุนยังขานรับความคืบหน้าของการเจรจาการค้าระหว่างสหรัฐกับจีน โดยนายสตีเวน มนูชิน รมว.คลังสหรัฐ เปิดเผยเมื่อวันศุกร์ที่ผ่านมาว่า เขาและนายโรเบิร์ต ไลท์ไฮเซอร์ ผู้แทนการค้าสหรัฐ ได้เสร็จสิ้นการเจรจาการค้ากับจีนแล้ว และการหารือซึ่งจัดขึ้นเมื่อวันที่ 28-29 มี.ค.ที่ผ่านมานั้น เป็นไปอย่างสร้างสรรค์ ขณะที่นายหลิว เหอ และคณะ จะเดินทางไปยังกรุงวอชิงตันในสัปดาห์แรกของเดือนเม.ย. เพื่อหารือกับคณะเจรจาการค้าของสหรัฐ